Els alumnes d’Estalmat de la Comunitat Valenciana rebran una sessió formativa en el Mario Monreal
05 de març 2019

![Imagen 1](/media/actualidad/PublishingImages/1 Políticos/Tarazona_DSC2882_Cuerpo.jpg)

### El grup d'estudiants Estalmat de la Comunitat Valenciana realitzarà una sessió formativa en el Centre Cultural Mario Monreal dissabte que ve, 9 de març. El departament de Cultura de l'Ajuntament de Sagunt, en col·laboració amb l'Associació de Familiars i Amics d'Estalmat (Asfames), ha programat per a este mateix dia una visita turística com a activitat paral·lela a la sessió formativa, destinada als alumnes i els seus familiars.

###   

### El regidor de Cultura i d'Educació, José Manuel Tarazona, ha explicat que “**Estalmat és un projecte estratègic que encaixa en la filosofia de Sagunt com a Capital Cultural Valenciana, ja que reforça la confluència de la ciència i les matemàtiques amb la nostra cultura i història. Per això, i com a ciutat educadora compromesa amb la ciència, el seu coneixement i difusió, estem agraïts pel fet que Estalmat i Asfames hagen triat Sagunt com una de les seus d'enguany, i més tenint alumnes del nostre poble que, després d'una exigent selecció, estan demostrant la seua vàlua en este projecte. Crec que este és un eix bàsic per al creixement del nostre territori valencià, ja que impulsa el coneixement, mitjançant projectes científics, als alumnes més jóvens de l'ESO**”.

###   

### La sessió formativa dels alumnes d'Estalmat (Estímul del Talent Matemàtic) de la Comunitat Valenciana tindrà lloc de 10 a 13 hores, en el Mario Monreal, ja que dos dels seus alumnes són de Sagunt. Estalmat compta amb 50 alumnes, 25 de primer curs i 25 de segon. Amb motiu d'esta jornada, els pares i familiars dels alumnes podran aprofitar la visita a Sagunt i conéixer l'Alt Forn. Per a finalitzar, a la vesprada, tant professors, alumnes, com els seus familiars podran visitar el Museu de la Via del Pòrtic i conéixer alguns dels racons del municipi.

###   

### Estalmat és un projecte per a la detecció i l'estímul del talent precoç en matemàtiques per a estudiants de primer i segon cicle d'ensenyament secundari. La metodologia del projecte consistix a seleccionar cada any a 25 jóvens de 12 o 13 anys, en la seua comunitat autònoma, mitjançant una prova d'aptitud i una entrevista personal per a, posteriorment, assistir a diverses sessions d'estímul del talent matemàtic una vegada per setmana durant dos cursos acadèmics.

###   

### Per a complir amb este objectiu, els alumnes assistixen a sessions regulars de tres hores de durada, fora de l'horari escolar, destinades a fomentar la seua vocació científica i el gust pel descobriment, en particular el descobriment matemàtic. En l'actualitat el projecte està establit en deu comunitats, entre les quals està la Comunitat Valenciana.

###   

### Este projecte està creat per Asfames, organització associativa i sense ànim de lucre, creada per al suport de la continuïtat del projecte Estalmat. Concretament, estes accions tenen l'objectiu d'acostar el món de la ciència i la tecnologia als jóvens de la Comunitat Valenciana de 12 i 17 anys mitjançant l'ús de les matemàtiques. Per això s'organitzen trobades, seminaris, intercanvis, activitats de convivència i conferències, entre altres accions. En esta ocasió, Sagunt serà la seu en la qual se celebren estes sessions dissabte que ve.

###   

### Per a més informació i per a sol·licitar la reserva de les visites pot consultar la pàgina web del projecte: [http://asfames.com/events/planing-familiares-visita-sagunto/](http://asfames.com/events/planing-familiares-visita-sagunto/).

*   [](http://www.facebook.com/sharer.php?u=https://aytosagunto.es/va/actualitat/els-alumnes-d-estalmat-de-la-comunitat-valenciana-rebran-una-sessio-formativa-en-el-mario-monreal/ "Facebook")
*   [](http://twitter.com/share?url=https://aytosagunto.es/va/actualitat/els-alumnes-d-estalmat-de-la-comunitat-valenciana-rebran-una-sessio-formativa-en-el-mario-monreal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/els-alumnes-d-estalmat-de-la-comunitat-valenciana-rebran-una-sessio-formativa-en-el-mario-monreal/ "Linked In")
*   [](mailto:?body=https://aytosagunto.es/va/actualitat/els-alumnes-d-estalmat-de-la-comunitat-valenciana-rebran-una-sessio-formativa-en-el-mario-monreal/)